Diari Oficial de la Generalitat Valenciana


Sumari del DOGV 6756, del 18-04-2012 (2012/3680)

ORDE 6/2012, de 26 de març, de la Conselleria de Turisme, Cultura i Esport, per la qual es regulen i es convoquen les ajudes destinades a la difusió de recursos turístics dels municipis d'interior de la Comunitat Valenciana per a l'exercici 2012.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6756

Data del DOGV
:   18-04-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/3680


Data del document
:   26-03-2012

Organisme emissor
:   Conselleria de Turisme, Cultura i Esport

Tipus de document
:   Ordre

Anàlisi jurídica

 Descriptors 

:   * ajuda pública

ORDE 6/2012, de 26 de març, de la Conselleria de Turisme, Cultura i Esport, per la qual es regulen i es convoquen les ajudes destinades a la difusió de recursos turístics dels municipis d'interior de la Comunitat Valenciana per a l'exercici 2012. [2012/3680]
La Conselleria de Turisme, Cultura i Esport, en el marc del Pla Estratègic Global del Turisme de la Comunitat Valenciana 2010-2020, té, entre altres objectius, el de la creació, la millora i l'adequació dels recursos turístics dels municipis d'interior. Esta orde perseguix complementar estes actuacions, d'una banda, fent la publicitat i la difusió dels dits recursos com a mecanisme d'atracció de visitants, i, d'una altra, facilitant els mecanismes d'interpretació i de coneixement d'estos recursos, a través d'un sistema d'ajudes destinat a les entitats locals on es troben situats.
En la mateixa línia i tenint com a referència el pla estratègic esmentat, la Conselleria ha elaborat, així mateix, el Pla Director de Turisme d'Interior 2011-2015, en el qual apareixen les línies prioritàries d'actuació en el sector turístic d'interior, i específicament les destinades a les entitats locals, la finalitat de les quals és el foment de la gestió turística com a política global per a millorar la competitivitat de les destinacions d'interior.
La present convocatòria delimita de manera més exhaustiva les actuacions i els gastos incentivables. Esta modificació opera en el sentit d'adequar les dites actuacions al contingut del Pla Director de Turisme d'Interior 2011-2015. Així, es fa èmfasi en la difusió d'aquells recursos turístics que apareixen com a prioritaris en el Pla Director, així com en l'impuls de la creació i del desenrotllament de pàgines web de contingut turístic orientades a difondre, promoure i donar a conéixer entre el públic els recursos locals.
El fet que la present convocatòria estiga dirigida a municipis d'interior, molts dels quals amb un creixement econòmic alentit, justifica que en el procediment no s'establisquen criteris de competència, sinó que, una vegada determinades les sol·licituds admeses, s'efectue entre estes el prorrateig de la consignació pressupostària de què es disposa.
Dins de l'objectiu general d'acostar l'Administració al ciutadà i millorar l'eficiència administrativa, en la present convocatòria s'ha reestructurat, modificat i simplificat la documentació que el sol·licitant ha de presentar de les ajudes, d'acord amb el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic.
En compliment del que establix l'article 3.4 del Decret 147/2007, de 7 de setembre, del Consell, regulador del procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques (DOCV núm. 5596, d'11.09.2007), ha sigut enviat a la Direcció General de Projectes i Fons Europeus de la Conselleria d'Hisenda i Administració Pública, dins del termini establit, un informe de no-subjecció a la política de la competència de la Unió Europea.
Per tot això, en virtut del que disposa l'article 47.11 del Decret Legislatiu de 26 de juny de 1991, del Consell, pel qual s'aprova el text refós de la Llei d'Hisenda Pública de la Generalitat; d'acord amb les competències assignades pel Decret 100/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Turisme Cultura i Esport; tenint en compte el que disposen la Llei 38/2003, de 17 de novembre, General de Subvencions, i el Decret 9/2000, de 25 de gener, del Consell, sobre concessió d'ajudes en matèria de turisme, així com el que establix el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana,
ORDENE
CAPÍTOL I
Règim d'ajudes
Article 1. Objecte
1. L'objecte de la present orde és establir el règim de concessió d'ajudes durant l'exercici 2012 per a les actuacions que es realitzen en este exercici de difusió dels municipis d'interior de la Comunitat Valenciana com a destinacions turístiques, o d'alguns recursos turístics específics d'estos municipis, que es duguen a terme per mitjà de l'edició de material imprés o de la creació i del desenrotllament de pàgines web de contingut estrictament turístic.
Les subvencions objecte d'esta convocatòria tindran com a finalitat finançar parcialment els gastos corrents derivats de les actuacions mencionades en el paràgraf anterior.
2. Als efectes del que disposa la present orde, s'entén per difusió aquelles accions tendents a la divulgació dels recursos turístics dels municipis a què es referix el número 1 d'este article.
3. Es considera recurs turístic tot element natural, monumental, cultural o etnogràfic, que tinga capacitat per si mateix d'atraure visitants, motivats per raons d'oci, a un determinat espai. No tindrà la consideració de recurs turístic l'oferta bàsica d'allotjament i restauració, instal·lacions esportives o similars.
4. Les pàgines web objecte d'ajuda hauran d'incloure únicament continguts de caràcter turístic. No es donarà suport a pàgines web amb continguts de caràcter general o institucional.
Article 2. Dotació pressupostària
L'import global màxim destinat a atendre les subvencions a què es referix la present orde serà de 560.000 euros i es finançarà a càrrec de la línia pressupostària T6405000 del capítol IV del programa 751.30, Turisme d'Interior, consignada en la Llei 10/2011, de 27 de desembre, de Pressupostos de la Generalitat per a l'exercici 2012.
Article 3. Beneficiaris
1. Podran sol·licitar ajudes els municipis de l'interior i les mancomunitats de la Comunitat Valenciana que complisquen els requisits establits en l'apartat següent.
2. Als efectes d'estes ajudes, es consideren municipis d'interior de la Comunitat Valenciana les entitats locals a què es referixen l'apartat a del número 1 de l'article 3 de la Llei 7/1985, de 2 d'abril, reguladora de les bases de règim local, i el títol I de la Llei 8/2010, de 23 de juny, de la Generalitat, de Règim Local de la Comunitat Valenciana, el terme municipal de les quals no siga limítrof amb el mar.
Es consideren mancomunitats de la Comunitat Valenciana les entitats locals a què es referixen l'apartat d del número 2 de l'article 3 de l'esmentada Llei 7/1985 i el títol VI, capítol II, de la Llei 8/2010, de 23 de juny, de la Generalitat, de Règim Local de la Comunitat Valenciana, les quals podran sol·licitar ajuda únicament per a actuacions que no incloguen cap municipi que siga limítrof amb el mar.
3. Tal com s'indica en el punt 2 de l'article 5, només es podrà presentar una sol·licitud per municipi o mancomunitat i per a una única actuació.
Article 4. Compatibilitat amb la normativa europea sobre ajudes públiques
1. Atés el caràcter de les ajudes regulades i convocades en esta orde i el fet que els beneficiaris no són empreses productores de béns o prestadores de servicis en el mercat, sinó entitats locals que actuen servint amb objectivitat els interessos generals en virtut de les potestats que tenen atribuïdes, i en concret en l'exercici de l'acció de foment i difusió de destinacions turístiques, en el seu conjunt, que, entre d'altres, tenen encomanades, són compatibles amb el mercat interior perquè les seues disposicions no afecten els intercanvis comercials entre els estats membres, d'acord amb el que disposa l'article 107.1 del Tractat de Funcionament de la Unió Europea.
2. Per este motiu, i d'acord amb el que establix l'apartat 4 de l'article 3 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes convocades per mitjà de la present orde no necessiten ser notificades o comunicades a la Comissió Europea.
Article 5. Actuacions subvencionables
1. Fullets específics de determinats recursos turístics dels municipis d'interior.
En la línia de les directrius contingudes en el Pla Director de Turisme d'Interior 2011-2015 seran objecte d'ajuda l'edició i la reedició de fullets informatius i divulgatius sobre els recursos i productes turístics següents:
a) Culturals, com ara:
- Monuments i béns del patrimoni cultural d'interés turístic.
- Museus i col·leccions museogràfiques.
- Jaciments arqueològics i paleontològics, sempre que siguen visitables.
- Festes i fires declarades d'interés turístic.
b) Naturals, com ara:
- Elements integrants del patrimoni natural, espais naturals i paisatges d'interés turístic.
- Sendes i itineraris. En el cas de sendes pedestres, serà obligatòria la menció de les sendes de gran recorregut (GR), xicotet recorregut (PR) o sendes locals (SL) homologades que hi haja al municipi o municipis.
c) Gastronòmics, excloent-hi el material que continga únicament relacions de restaurants de la localitat que puguen ser considerades publicitat.
d) Industrials i artesans, excloent-hi el material que continga únicament relacions d'empreses de la localitat que puguen ser considerades publicitat.
e) Enoturisme, excloent-hi el material que continga únicament relacions de cellers o empreses que puguen ser considerades publicitat.
El material informatiu abans mencionat haurà de contindre, en termes generals, i per a cada un dels recursos en què s'aplique, la informació següent: la localització, l'horari de visites, el caràcter gratuït o no de l'entrada, les mesures d'accessibilitat per a persones de mobilitat reduïda, les visites guiades, els telèfons de contacte i el codi QR i qualsevol altra dada d'interés per al visitant.
2. Creació i desenrotllament de pàgines web de contingut turístic. Serà objecte d'ajuda la nova creació i el desenrotllament de pàgines web de contingut estrictament turístic, siga de caràcter turístic en general o siga sobre algun recurs o recursos turístics específics del municipi o la mancomunitat.
3. Només es podrà presentar una sol·licitud per municipi o mancomunitat per a alguna de les actuacions indicades en l'apartat 1 anterior o en el 2. En el cas de l'edició de material imprés, només podrà sol·licitar-se l'edició d'un únic fullet o col·lecció de fullets. Als efectes de la present orde, es considera una col·lecció de fullets els diversos exemplars que tenen unitat temàtica i uniformitat en el disseny i el format.
En cas d'incomplir-se el que establix el paràgraf anterior, la comissió d'avaluació d'ajudes determinarà l'actuació que s'ha de subvencionar d'entre les sol·licitades.
Article 6. Ajudes
1. Sense perjuí del que disposen els articles 5 i 7, únicament es consideraran gastos incentivables aquells que responguen als conceptes següents:
a) En el cas de l'edició de material imprés:
1r. La redacció de textos i l'elaboració fotografies, imatges, mapes i gràfics.
2n. El disseny, la fotomecànica i les arts finals.
3r. La impressió.
b) En el cas de la creació i del desenrotllament de pàgines web:
1r. L'elaboració de la pàgina web, incloent-hi el disseny i els continguts.
2n. El material gràfic necessari, tant fotogràfic com de vídeo.
3r. La creació de perfils en xarxes socials associats a la pàgina.
2. Els costos subvencionables hauran d'estar valorats a preus de mercat. Els dits costos podran ser revisats per a ajustar-ne la valoració d'acord amb el que establix l'article 33 de la Llei 38/2003, General de Subvencions.
S'establix un límit màxim per al càlcul del cost unitari del material editat, que serà el següent:
a) En els fullets, el cost d'impressió no podrà superar un valor unitari de 80 cèntims d'euro, IVA inclòs. En cap cas el cost unitari dels fullets, incloent-hi tots els conceptes relacionats amb anterioritat, podrà ser superior a 2 euros, IVA inclòs.
b) En aquelles sol·licituds en què se superen estos límits, els imports seran ajustats a les quantitats assenyalades en el present article.
3. L'import de la subvenció en cap cas podrà superar els 12.000 euros per beneficiari. La quantitat a percebre, tenint en compte el límit establit, serà la que resulte de prorratejar l'import de la consignació pressupostària destinada a estes ajudes entre el nombre de sol·licituds admeses i referides a actuacions l'objecte de les quals s'ajuste als requisits establits en la present orde.
4. Les ajudes que s'establixen en la present orde tindran la consideració de subvenció a fons perdut.
5. L'IVA del projecte formarà part del cost subvencionable, sempre que siga suportat efectivament pel beneficiari i no siga compensable o recuperable. A estos efectes, les entitats hauran d'omplir una declaració sobre el caràcter no recuperable o no compensable de l'IVA corresponent al projecte.
6. L'import de les subvencions o ajudes que es concedisquen en cap cas podrà ser d'una quantia que, aïlladament o en concurrència amb altres subvencions o ajudes, independentment de la naturalesa i de l'òrgan o l'administració que les concedisca, supere el cost de l'actuació que ha de desplegar l'entitat local beneficiària de la subvenció.
7. Es podrà subcontractar el 100% de l'activitat objecte de la subvenció, i en este cas caldrà ajustar-se al que disposa l'article 29 de la Llei 38/2003, de 17 de novembre, General de Subvencions.
Article 7. Actuacions i gastos no subvencionables
No seran subvencionables les actuacions o gastos següents:
1. Les actuacions amb un pressupost total de gasto subvencionable, IVA inclòs, que siga inferior a 2.000 euros.
2. Els gastos d'edició dels programes de festes i fires, programes o convocatòries d'activitats i esdeveniments o d'altres de caràcter similar.
3. Els gastos corresponents a estudis previs, inventaris de recursos turístics, tasques de georeferenciació, treballs de camp o d'altres de naturalesa similar.
4. Els gastos d'adquisició d'actius fixos i en general tots aquells que tinguen la consideració d'inversions.
5. No seran subvencionables les actuacions el material editat de les quals es finance amb aportacions d'empreses o entitats privades si el dit material inclou publicitat d'estes.
6. En el cas de la creació de pàgines web, els gastos d'hostatge i adquisició de dominis, així com els gastos associats al manteniment i la gestió de les xarxes socials.
7. No se subvencionaran pàgines web amb continguts de caràcter general o institucional.
8. Amb caràcter general, qualsevol altre gasto de material promocional i de difusió del recurs diferent dels que establixen els articles 5 i 6 de la present orde.
CAPÍTOL II
Procediment
Article 8. Presentació de sol·licituds i documentació
1. Els sol·licitants hauran de presentar la documentació següent:
a) Instància de sol·licitud en un imprés normalitzat, degudament omplit, segons el model que figura en l'annex I de la present orde i està disponible en .
b) Certificat del secretari/interventor de l'entitat, segons el model que figura en l'annex III de la present orde i està disponible en , en el qual s'acrediten els punts següents:
1. Acte o acord per mitjà del qual l'òrgan competent de l'entitat local ha aprovat l'actuació per a la qual se sol·licita la subvenció i el seu pressupost.
2. Acte o acord adoptat per l'òrgan competent que inclou el compromís de finançament de la part del pressupost no subvencionat i necessari per al desplegament de l'actuació.
3. Altres ajudes sol·licitades o rebudes per al mateix cost subvencionable.
4. Caràcter no compensable o no recuperable de l'IVA suportat en l'actuació per a la qual se sol·licita la subvenció.
5. Declaració del fet que el sol·licitant no és deutor de la Generalitat per reintegrament de subvencions ni està sotmés a les altres prohibicions per a obtindre la condició de beneficiari establides en l'article 13 de la Llei 38/2003, de 17 de novembre, General de Subvencions.
6. Acreditació del nomenament del representant legal.
7. Documentació addicional aportada.
c) Fitxa de manteniment de tercers (dades bancàries), segons el model que figura en l'annex II de la present orde i està disponible en . En el cas que les dades bancàries hagen experimentat variacions respecte a anys anteriors, s'adjuntarà un certificat bancari acreditatiu de la titularitat del compte.
d) Memòria descriptiva i pressupost d'execució de l'actuació que s'ha de realitzar, segons el model que figura en l'annex IV de la present orde i està disponible en . El pressupost de l'actuació haurà d'estar desglossat per partides de gasto, i s'hi hauran d'especificar per separat, com a mínim, els costos corresponents als diferents conceptes que es detallen en l'article 6, apartat 1, de la present orde.
2. Així mateix, en el cas de l'edició de fullets, la memòria inclourà les característiques tècniques de la impressió que definisquen el material que s'ha d'editar, que, com a mínim, seran les següents:
a) Nombre d'exemplars de què consta l'edició.
b) Mides del fullet.
c) Tipus de paper.
d) Enquadernació i manipulació.
e) Nombre de pàgines.
f) Procediment d'impressió.
3. A més de la informació i la documentació assenyalades en els apartats 1 i 2, se'n podrà sol·licitar qualsevol altra que es considere necessària per al millor coneixement i comprensió de l'actuació per a la qual se sol·licita la subvenció.
4. Els sol·licitants podran executar l'actuació una vegada presentada la sol·licitud, sense necessitat d'esperar que la concessió de l'ajuda es produïsca i sense que això prejutge la decisió que finalment s'adopte.
5. Les sol·licituds podran presentar-se als registres dels servicis territorials de Turisme i Cultura d'Alacant (c/ Churruca, 29; 03668 Alacant), Castelló (pl. Maria Agustina, 5; 12336 Castelló) i València (pl. Alfons el Magnànim, 15; 46938 València), i al Registre General de la Conselleria de Turisme, Cultura i Esport, així com de qualsevol de les maneres previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
6. El termini de presentació de sol·licituds serà de quinze dies hàbils comptats a partir de l'endemà de la publicació de la present orde en el Diari Oficial de la Comunitat Valenciana.
7. Quan la sol·licitud no complisca els requisits establits en l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'acompanye de la documentació que és exigible d'acord amb esta orde, es requerirà l'interessat, de conformitat amb el que disposa l'article 71 de la Llei 30/1992, de 26 de novembre, perquè en el termini de deu dies hàbils esmene la falta o aporte els documents preceptius, amb la indicació que si no ho fa, es considerarà que ha desistit de la petició, després de dictar una resolució en els termes que preveu l'article 42 de la dita llei.
Article 9. Tramitació de les sol·licituds i resolució del procediment
1. L'òrgan competent per a la instrucció del procediment d'ajudes de la present convocatòria és el Servici d'Assistència Turística i Incentius, a través dels servicis territorials de Cultura i Turisme de la Conselleria de Turisme, Cultura i Esport.
2. Una vegada avaluades les sol·licituds per l'òrgan instructor, es donarà trasllat dels expedients i del procés anterior a la comissió d'avaluació d'ajudes que s'establix en el número 7 del present article, la qual, després de l'anàlisi del procediment seguit, calcularà l'import de les subvencions prorratejant les sol·licituds objecte d'informe favorable amb la consignació pressupostària establida en la present orde. Cap subvenció podrà superar l'import màxim de 12.000 euros establit en l'article 6, apartat 2, de la present orde.
3. Una vegada valorades les sol·licituds amb la quantificació dels imports d'ajuda corresponents, i després dels tràmits oportuns, la comissió d'avaluació d'ajudes, a través del director general de Turisme, elevarà una proposta de concessió o denegació d'ajudes a la consellera de Turisme, Cultura i Esport, la qual resoldrà sobre les ajudes i en determinarà la quantia.
4. La resolució es notificarà als interessats en els termes que preveuen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Quan l'elevat nombre de beneficiaris així ho aconselle, la notificació podrà ser substituïda per la publicació de les ajudes concedides en el Diari Oficial de la Comunitat Valenciana (DOCV), de conformitat amb el que establix el punt 2 de l'article 60 de l'esmentada Llei 30/1992, de 26 de novembre.
5. El termini màxim per a resoldre i notificar les sol·licituds que es formulen serà de sis mesos comptats des de la data de finalització del termini de presentació de sol·licituds. Transcorregut el termini sense que s'haja dictat una resolució, es considerarà desestimada la sol·licitud de concessió d'ajuda, d'acord amb el que disposa l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat.
6. Les resolucions a què es referix el paràgraf anterior esgoten la via administrativa i en contra podrà interposar-se potestativament un recurs de reposició, davant de la consellera de Turisme, Cultura i Esport en el termini d'un mes comptat des de l'endemà de la notificació de la resolució, de conformitat amb el que disposen els articles 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la notificació de la resolució, conforme disposen els articles 25, 44 i 46 de la Llei 29/1998, de 13 de juliol, reguladora de la jurisdicció contenciosa administrativa.
7. La comissió d'avaluació d'ajudes estarà presidida pel cap del Servici d'Assistència Turística i Incentius, i en formaran part quatre persones pertanyents al personal de l'Administració del Consell i adscrites a la Direcció General de Turisme, d'entre les quals es designarà un secretari o secretària.
Quan, per raó de les actuacions que s'hagen d'avaluar, es considere oportú, es podran convocar tècnics especialistes i assessors en la matèria corresponent, en concret personal pertanyent a l'Agència Valenciana del Turisme.
El funcionament de la comissió d'avaluació es regirà pel que preveuen els articles del 22 al 27 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En cas de vacant, absència o malaltia dels membres de la comissió, podran ser substituïts per altres, designats pels titulars d'entre persones de les seues respectives unitats.
Article 10. Incidències posteriors a la concessió
Es delega en el director general de Turisme la resolució de les incidències següents:
1. Minoració de l'import de les subvencions concedides en els casos a què fa referència l'article 15, apartat 1, de la present orde.
2. Revocació de les subvencions concedides en els casos a què fan referència els articles 13, apartat 4, i 15, apartat 2.
3. Revocació de les subvencions concedides a causa de la renúncia del beneficiari.
Article 11. Obligacions del beneficiari
Són obligacions del beneficiari:
1. Acreditar el compliment dels requisits i de les condicions que determinen la concessió o el gaudi de l'ajuda.
2. Sotmetre's a les actuacions de control financer que corresponguen.
3. Comunicar a la Conselleria de Turisme, Cultura i Esport l'obtenció o la sol·licitud d'altres ajudes per a la mateixa finalitat procedents d'altres administracions o ens públics o privats.
4. Realitzar l'activitat per a la qual va ser concedida la subvenció, que serà d'exclusiva responsabilitat de l'entitat. Així mateix, seran a càrrec seu els mitjans humans i materials que necessiten per a acomplir-la.
5. Posar a la disposició de la Xarxa Tourist Info d'oficines d'informació turística de la Comunitat Valenciana de l'Agència Valenciana del Turisme un 10% del material imprés.
6. Qualsevol altra prevista en l'article 14 de la Llei 38/2003, de 17 de novembre, General de Subvencions.
Article 12. Publicitat
1. En compliment del que establix l'article 18.4 de la Llei General de Subvencions i a fi de donar l'adequada publicitat del fet que el projecte ha sigut finançat parcialment per la Conselleria de Turisme, Cultura i Esport, les actuacions que es realitzen en el marc de la present convocatòria hauran d'exhibir el distintiu que apareix en l'annex IX de la present orde i està disponible en , en l'apartat Servicis, Programa d'incentius 2012, Entitats locals.
2. Així mateix, d'acord amb el que disposa l'esmentat article 18 de la Llei 38/2003, de 17 de novembre, General de Subvencions, es publicarà en el Diari Oficial de la Comunitat Valenciana (DOCV) la relació de les ajudes atorgades en l'exercici natural, amb la indicació de la convocatòria, del programa i crèdit pressupostari a què s'imputen, del beneficiari, de la quantitat concedida i de la finalitat o finalitats de la subvenció.
3. Tots els llocs web acollits a estes ajudes hauran d'incloure un enllaç al portal turístic de la Comunitat Valenciana , en la pàgina inicial, amb la marca i les indicacions tècniques facilitades per la Conselleria de Turisme, Cultura i Esport, des del moment de tramitació de la sol·licitud.
Article 13. Justificació i pagament de les ajudes
1. L'actuació objecte de subvenció haurà d'estar finalitzada en la seua totalitat com a màxim l'1 d'octubre de 2012.
2. El lliurament de la subvenció es produirà d'una sola vegada, després de justificar el gasto corresponent a l'activitat realitzada. La documentació que s'ha de presentar per al cobrament de la subvenció és la següent:
a) Còpia compulsada de les factures corresponents al gasto realitzat. Les factures hauran de complir els requisits establits en l'article 6 del Reial Decret 1496/2003, de 28 de novembre, pel qual s'aprova el Reglament pel qual es regulen les obligacions de facturació i es modifica el Reglament de l'Impost sobre el Valor Afegit, especialment el que es preceptua en l'article 6.1.f, que establix que les factures han d'incloure el desglossament dels preus unitaris de les operacions. La factura haurà d'especificar el nombre d'exemplars editats.
b) Certificat, expedit pel secretari o l'interventor de l'entitat local, en què conste l'acte o acord de reconeixement de l'obligació per l'òrgan competent, així com l'aplicació econòmica del pressupost municipal en què s'ha contret el gasto. Este certificat ha d'incloure una relació detallada de les actuacions realitzades que amb el suport de la subvenció, on figure cada un dels gastos fets, amb el proveïdor, l'import del justificant presentat i el seu número i data d'emissió, segons el model que figura en l'annex V de la present orde i està disponible en .
c) Este certificat podrà substituir-se per la còpia compulsada dels documents de la comptabilitat pressupostària acreditatius del fet que el gasto que figura en les factures ha arribat a la fase comptable O.
d) Certificat, expedit pel secretari o interventor de l'entitat local beneficiària, acreditatiu de l'import, la procedència i l'aplicació dels fons propis i d'altres ajudes o ingressos amb què, a més de la subvenció, hagen sigut finançades les actuacions, segons el model que figura en l'annex VI de la present orde.
e) Acreditació del compliment dels procediments establits en la normativa d'aplicació en matèria de contractació pública, segons el model que figura en l'annex VII de la present orde i està disponible en .
f) Declaració responsable, per part de l'òrgan competent de l'entitat beneficiària, acreditativa de no ser deutor de la Generalitat per reintegrament de subvencions, segons el model que figura en l'annex VIII de la present orde i està disponible en .
g) S'adjuntarà un exemplar del material editat, que haurà de portar el distintiu a què es fa referència en l'article 12 anterior, el qual figura en l'annex IX de la present orde i està disponible en en l'apartat Servicis, Programa d'incentius 2012, Entitats locals.
3. A l'efecte de la justificació, es considerarà que el gasto subvencionable s'ha realitzat si s'ha arribat a la fase comptable O en el pressupost de l'entitat beneficiària, encara que no haja sigut efectivament pagat abans de la finalització del període de justificació.
4. No serà procedent la minoració en aquelles subvencions amb un cost subvencionable justificat de manera conforme que no arribe com a mínim a la quantitat de 2.000 euros, per la qual cosa s'efectuarà la revocació íntegra de les dites subvencions.
5. El termini per a la presentació dels justificants a què es fa referència en el present article finalitzarà l'1 d'octubre de 2012.
Article 14. Control i inspecció
La Conselleria de Turisme, Cultura i Esport vigilarà l'adequada aplicació de les ajudes, i a este efecte podrà fer les inspeccions i comprovacions que trobe pertinents i demanar tota la informació que considere oportuna, sense perjuí d'altres actuacions inspectores o de comprovació que puguen realitzar-se a instàncies de la Intervenció General de la Generalitat o d'altres organismes competents.
Article 15. Minoració, revocació i reintegrament de les subvencions
1. L'alteració d'algunes de les característiques no substancials de l'actuació la subvenció de la qual haja sigut aprovada, la insuficient o incorrecta justificació d'alguns dels gastos efectivament realitzats, l'execució parcial de les actuacions previstes i la concessió després de la presentació de la sol·licitud d'altres ajudes públiques o privades, si en el seu conjunt excedixen els límits establits, podran donar lloc a la minoració de la subvenció concedida.
2. L'incompliment pel beneficiari de qualsevol dels requisits i condicions i totes altres circumstàncies que van donar lloc a l'atorgament de la subvenció, la variació de la finalitat de l'actuació o la falta de justificació de la realització de l'actuació, així com qualsevol altra causa de les previstes en l'article 37 de la Llei 38/2003, de 17 de novembre, General de Subvencions, donaran lloc a la incoació per l'òrgan competent per a la concessió de les ajudes de l'expedient corresponent, que podrà finalitzar amb la revocació de la subvenció concedida i l'obligació, si és el cas, de reintegrar les ajudes percebudes i els interessos de demora des del moment de pagament de la subvenció. En la tramitació del procediment es garantirà, en tot cas, el dret de l'interessat a l'audiència.
DISPOSICIONS FINALS
Primera. Facultat de desplegament
Es faculta el director general de Turisme de la Conselleria de Turisme, Cultura i Esport perquè dicte les mesures que considere oportunes amb vista a l'aplicació del que disposa la present orde.
Segona. Eficàcia
La present orde produirà efectes l'endemà de la publicació en el Diari Oficial de la Comunitat Valenciana (DOCV).
Contra la present orde, que posa fi a la via administrativa, podrà interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà que es publique, i, potestativament, podrà interposar-se un recurs de reposició en el termini d'un mes a comptar de l'endemà que es publique, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, 13 de juliol, reguladora de la jurisdicció contenciosa administrativa.
València, 26 de març de 2012
La consellera de Turisme Cultura i Esport,
LOLA JOHNSON SASTRE
ANNEX I / ANEXO IANNEX II / ANEXO IIANNEX III / ANEXO IIIANNEX IV / ANEXO IVANNEX V / ANEXO VANNEX VI / ANEXO VIANNEX VII / ANEXO VIIANNEX VIII / ANEXO VIII